**Ford RS200** je športový automobil s motorom uprostred a pohonom všetkých kolies, ktorý vyrábala divízia Ford Motorsport v rokoch 1984 až 1986. Cestná verzia RS200 bola základom pre vznik rally automobilu skupiny B. Dizajnovaný bol aby vyhovoval homologačným pravidlám FIA, ktoré vyžadovali výrobu 200 rally automobilov a jedného civilnej cestnej verzie. Po prvýkrát bol model RS200 predstavený na autosalóne Belfast Motor Show.

Technické údaje
---------------

Automobily Ford RS200 mali unikátny dizajn s použitím kompozitu zo sklenených vlákien pre karosárske diely, ktoré vyvinula divízia Ghia. Rám bol navrhnutý bývalým F1 dizajnérom Tonym Southgateom a taktiež bývalým mechanikom F1 Johnom Wheelerom. Rovnobežníkové zavesenie s dvomi tlmičmi a pružinami na každé so štyroch kolies poskytlo vynikajúce riadenie a vytvorilo vyváženú platformu.

Pohon zabezpečoval 1,8-litrový turbodúchadlom prepĺňaný motor Ford Cosworth BDT, ktorý poskytoval výkon 184 kW/250 koní v civilnej cestnej verzii, a od 350 do 450 koní pri pretekárskej verzii. Pre civilnú cestnú verziu boli k dispozícii kity na zvýšenie výkonu na viac ako 224 kW/300 koní. Hoci mal model RS200 vyváženosť potrebnú na pretekárske využitie, trpel zlým pomerom výkon-hmotnosť a motor mal pomalú odozvu na plyn v nízkych otáčkach. To z neho robilo obtiažny automobil na riadenie a v konečnom dôsledku slabo konkurencieschopný. V roku 1986 počas Rally Portugalska zapríčinil automobil Ford RS200 jednu z najdramatickejších nehôd v histórii WRC, keď usmrtil troch divákov a niekoľko ďalších zranil. Neskôr další RS200 havaroval počas pretekov Hessen-Rallye 1986, pričom zahynul spolujazdec Michel Wyder.

Pre rok 1987 Ford plánoval uviesť verziu "Evolution", ktorá mala vylepšený motor BDT pod novým kódovým označením BDT-E. Ten sa vyznačoval zdvihovým objemom 2137 cm³, pričom hodnoty výkonu sa pohybovali v závislosti na mechanické nastavenia ako plniaci tlak v rozmedzí od 410 kW/557 koní do 608 kW/826 koní. Avšak obvykle bol výkon na hodnote 43 kW/588 koní pri 8000 otáčkach za minútu a 542 Nm pri 5500 otáčkach za minútu. Zrušenie skupiny B však znamenalo že niekoľko desiatok Fordov RS200 bolo od augusta 1986 do októbra 1992 využívaných v rallycrossových pretekoch FIA European Rallycross Championship.

Špecifikácie
------------

Motor Fordu RS200
### Motor

* Pozdĺžne uložený motor, pred zadnou nápravou s náhonom na štyri kolesá
* hlava valcov/blok motora hliníková zliatina/hliníková zliatina
* Radový štvorvalcový motor, Nikasilové vložky valcov
* 5 hlavných ložísk. Chladenie vodou, elektrický ventilátor
* **Vŕtanie**: 86 mm
* **Zdvih**: 77,6 mm
* **Zdvihový objem**: 1803 cm³
* **Ventilový rozvod**: DOHC, 4 ventily na valec, ozubený rozvodový remeň

**Kompresný pomer**: 7,2:1. Bosch Motronic riadiaca jednotka motora a vstrekovanie paliva. Garrett T3 turbodúchadlo/plniaci tlak 1,6 bar

* **Max. výkon**: 331 kW/450 koní pri 8000 ot/min
* **Max. krútiaci moment**: 490 Nm pri 5500 ot/min

### Prevodovka

* 5-rýchlostná manuálna, AP dvojkotúčová spojka s kovo-keramickým obložením.

| Prevod | Prevodový pomer |
| --- | --- |
| 5. | 1,14 |
| 4. | 1,36 |
| 3. | 1,68 |
| 2. | 2,14 |
| 1. | 3,23 |

### Pruženie

Ford RS200 zozadu
* **Vpredu**, nezávislé, s dvoma priečnymi ramenami, dve vinuté pružiny a teleskopické tlmiče, stabilizátor.
* **Rear**, nezávislé, s dvoma priečnymi ramenami, dve vinuté pružiny a teleskopické tlmiče, stabilizátor, nastaviteľné ramená zbiehavosti.

### Riadenie

* Hrebeňové, niekoľko málo kusov s hydraulickým posilňovačom riadenia. Priemer volantu 35,5 cm, doraz volantu - 1,8 otáčky na každú stranu,

### Brzdy

Dvojokruhové, rozdelenie predok/zadok. Vpredu ventilované kotúče s priemerom 300 mm. Vzadu ventilované kotúče s priemerom 300 mm bez vákuového brzdového posilňovača. Ručná brzda, mechanická poistka a hydraulický prenos sily z páky ručnej brzdy na ovládanie oboch zadných mechanických strmeňov.

### Kolesá

Ford z magnéziovej zliatiny, 15-20 cm široké disky kolies (20 až 28 cm pre pretekárske verzie). Pneumatiky podľa podmienok (Pirelli Monte Carlo intermediálne 245/40 R16 na testovacom vozidle), 16" v priemere.

### Rozmery a hmotnosti

* Dĺžka: 4000 mm
* Šírka: 1753 mm
* Výška: variabilná
* Rázvor: 2530 mm
* Rozchod kolies (Vpredy/Vzadu): 1502/1497 mm
* Hmotnosť: 1050 kg

### Výkony

 Dva Fordy RS200 počas rallycrossových pretekov Lydden Hill v roku 1987
**Maximálne rýchlosti:**

| Prevod | mph | km/h | ot/min |
| --- | --- | --- | --- |
| 5. | 118 | 190 | 8900 |
| 4. | 97 | 156 | 8900 |
| 3. | 79 | 127 | 8900 |
| 2. | 63 | 101 | 8900 |
| 1. | 42 | 68 | 8900 |

**Zrýchlenie z pokoja:**

| Reálna rýchlosť v míľach za hodinu | Čas (s) |
| --- | --- |
| 30 | 1,2 |
| 40 | 1,8 |
| 50 | 2,6 |
| 60 | 3,8 |
| 70 | UNK |
| 80 | 4,8 |
| 90 | 5,9 |
| 100 | 7,3 |
| 110 | 8,7 |

**1/4 míle z pokoja:** 11,4 s, 185 km/h

**Zrýchlenie (s):**

| mph | 5. | 4. | 3. | 22 |
| --- | --- | --- | --- | --- |
| 10-30 | - | - | - | - |
| 20-40 | - | - | - | - |
| 30-50 | - | - | 2,2 | 1,2 |
| 40-60 | - | 2,3 | 1,0 | 1,1 |
| 50-70 | 2,2 | 1,4 | - | - |
| 60-80 | 1,6 | 1,5 | - | - |
| 70-90 | 1,7 | 1,6 | - | - |
| 80-100 | 2,0 | - | - | - |
| 90-110 | 2,4 | - | - | - |

Referencie
----------

1. ↑   *Ford RS200 (Group B)* [online]. [Cit. 2020-11-20]. Dostupné online.
2. ↑   *Ford RS200 \_ Specifications & History* [online]. Rallye-Info.com, [cit. 2011-03-20]. Dostupné online.
3. ↑   *1986 Ford RS200 Evolution* [online]. March 6, 2016, [cit. 2018-06-16]. Dostupné online. (po anglicky)

Zdroj
-----

*Tento článok je čiastočný alebo úplný preklad článku Ford RS200 na anglickej Wikipédii.*